cyanic-selkie/wikianc huggingface dataset:
পান
পান পাতার চাষ
পৃথিবীতে প্রায় ৮ কোটি বর্গ কিলোমিটার অঞ্চলে পান চাষ হয়। ভারতবর্ষে মোট পান উৎপাদনের দুই-তৃতীয়াংশ হয় পশ্চিবঙ্গে। এছাড়া আসাম, উত্তরপ্রদেশ, মহারাষ্ট্র ও তামিলনাড়ু রাজ্যে পানের চাষ হয়। পশ্চিমবঙ্গে প্রায় ৯০০০ হাজার হেক্টর এলাকায় পান চাষ হয়, এর মধ্যে পূর্ব মেদিনীপুর জেলায় প্রায় ৩২৭০ হাজার হেক্টর, হাওড়া জেলায় প্রায় ২৫০০ হাজার হেক্টর পান চাষ হয়। এ ছাড়া হুগলি, উত্তর ও দক্ষিণ ২৪ পরগনা এবং নদিয়া জেলায়ও পানের চাষ হয়। স্থানীয় ভাবে উত্তরবঙ্গের জেলাগুলি সহ বীরভূম, বাঁকুড়া, মুর্শিদাবাদ জেলাতেও কিছু কিছু পানের চাষ হয়।
সাধারণত যে কোনমাটিতেই পান চাষ হয়। তবে উঁচু অবস্থানের জলনিষ্কাসন দোঁয়াশ বা এঁটেল-দোঁয়াশ মাটি পান চাষের জন্য প্রয়োজন। পানের গুণগত মান ও ফলন উভয় মাটির তারতম্যের উপর নির্ভরশীল। পানের জমির অম্লতা লেবেল পি এইচ ৬.৫ – ৭.৫ এর মধ্যে থাকা বাঞ্ছনীয়। লবণাক্ত বা ক্ষার জাতীয় মাটিতে পানের চাষ অসম্ভব। ছায়াযুক্ত আর্দ্র বা স্যাঁতস্যাঁতে আবহাওয়া ও রসযুক্ত মাটিতে পান চাষ করা হয়। বার্ষিক গড় বৃষ্টিপাত ১৫০০ – ১৭৫০ মিলি এবং তাপমাত্রা ১০০ – ৪০০ সেলসিয়াস পান চাষের জন্য প্রয়োজন।
সাধারণ ভাবে একটি পান গাছ থেকে ৮ – ১০ বছর ধরে পানের ভালো ফলন পাওয়া যায়। সাধারণত পান গাছ বছরে ৩ – ৬ মিটার পর্যন্ত লম্বা হতে পারে। গাছ-পান অন্য গাছকে আশ্রয় করে বেড়ে ওঠে। এধরনের পানের পাতা মোটা ও ফলকটি সংকীর্ণ ও কটু স্বাদযুক্ত হয়।
ভারতীয় উপমহাদেশে পান পাতার জাত
থাম্ব|পান পাতা ভারতীয় উপমহাদেশে অনেক ধরনের পান জন্মায়। পূজাপার্বণ থেকে ওষধি তৈরিতে, বিভিন্ন অনুষ্ঠানে বিভিন্ন পানের প্রস্তুতি বানানো হয়। এমন কিছু পানের মধ্যে রয়েছে বাংলা পান,সাঁচি পান, মিঠা পান, গোলাব পান, জর্দা পান,কহিনুর পান, বেনরসি পান, আরও প্রভিতি ধরনের পান জাত রয়েছে।
বাংলা পান জাতের পাতার ফলক বড়, পাতলা, গোলাকার ও পাতাগুলি ছোট। পাতার বোঁটা বেশ লম্বা, এর শাখা হয় না, ফলন সব থেকে বেশি এবং স্বাদও ভালো। মিঠা পানের পাতা ছোট, মোটা, নরম ও লম্বাটে। পাতার বোঁটা ছোট ও পাতার ডগা ক্রমশ সরু। শাখা-প্রশাখা হয়, লতা অত্যন্ত সংবেদনশীল, স্বাদ মিষ্টি ও সুস্বাদু। সাঁচি পান পাতা ছোট, পাতলা, নরম ও ডিম্বাকৃতি,। বাংলা জাতের থেকে এই জাতটির ফলন কম। স্বাদ ঝাল ও কটু। গাছ-পান অন্য গাছকে আশ্রয় করে বেড়ে ওঠে, এধরনের পানের পাতা মোটা ও ফলকটি সংকীর্ণ ও কটু স্বাদযুক্ত হয়।
স্বাস্থ্যের উপর প্রভাব
তাইওয়ানে একটি গবেষণায়, বিজ্ঞানীরা  জানিয়েছেন সুপারি কুইড (পান) চিবানোর কারণে মুখের ক্যান্সার ছাড়িয়ে পরার ঝুঁকির সম্ভাবনা রয়েছে, এমনকি তামাক অনুপস্থিত থাকা সত্ত্বেও। মুখের ক্যান্সার ছারাও খাদ্যনালী, যকৃত, অগ্ন্যাশয়, স্বরযন্ত্র, ফুসফুস এবং সমস্ত শরীরে পান চিয়ারদের মধ্যে ক্যান্সার উল্লেখযোগ্য বৃদ্ধি পাচ্ছে। যারা বেশিরভাগ সুপারি চিবায় এবং ধূমপান সিনারজিস্টিক্যালি মিথস্ক্রিয়া করে, এই গোষ্ঠীর ক্যান্সারে আক্রান্ত মৃত্যুর অর্ধেকের জন্য দায়ী। পান পাতাগুলি চিবানো মানুষের জীবনকাল প্রায় ছয় বছর কমিয়ে যাচ্ছে বলে বিজ্ঞানীরা দাবি করেছেন ।
একটি ল্যানসেট অনকোলজি প্রকাশনায় দাবি করা হয়েছে যে পান মসলার ফলে শরীরের বিভিন্ন অংশে টিউমার হতে পারে এবং তা কেবল মৌখিক গহ্বরের সীমাবদ্ধ থাকে না আগের মতো সমস্ত শরীরে ছড়িয়ে পড়ে।
শ্রীলঙ্কায় একটি গবেষণায় বিজ্ঞানীরা গ্রামীণ জনসংখ্যায় মৌখিক সম্ভাব্য মারাত্মক ব্যাধিগুলির উচ্চ প্রবণতা খুঁজে পেয়েছেন। স্ক্রিনিংয়ের পরে বিভিন্ন কারণে , বিজ্ঞানীরা তামাকের সহ বা ছাড়া পান চিবানোকে বড় ঝুঁকির কারণ হিসাবে চিহ্নিত করেছেন। থাম্ব|স্বাস্থ্যগত প্রভাব: তামাক-ভরা পান মুখের অঞ্চলকে এমন মজাদার লাল লালা তৈরি করে। ২০০৯ সালের অক্টোবরে, দশটি দেশের ৩০ জন বিজ্ঞানী পানের সাধারণ সংযোজনকারী সুপারি সহ বিভিন্ন এজেন্টের ক্যান্সারজেন্সিটির পুনর্মূল্যায়ন করার জন্য একটি বিশ্ব স্বাস্থ্য সংস্থার পৃষ্ঠপোষক গোষ্ঠী, ইন্টারন্যাশনাল এজেন্সি ফর রিসার্চ অন ক্যান্সারে (আইএআরসি) বৈঠক করেন। তারা জানিয়েছেন,যথেষ্ট পরিমাণ প্রমাণ রয়েছে যে পান চিবানো এমনকি তামাক ছাড়াই পান চিবানো মৌখিক গহ্বর এবং খাদ্যনালীতে টিউমার সৃষ্টি করে।
গর্ভাবস্থায় পান চিবানো এর প্রভাব
তাইওয়ান, মালয়েশিয়া এবং পাপুয়া নিউ গিনির বৈজ্ঞানিক দলগুলি জানিয়েছে যে গর্ভাবস্থায় যে মহিলারা পান চিবায়, তাদের গর্ভকালীন শিশুর বিরূপ পরিণতিতে পরিলক্ষিত হয়, প্রভাবগুলি গর্ভাবস্থায় অ্যালকোহল বা তামাক সেবনকারী মহিলাদের ক্ষেত্রেও অনুরূপ। নিম্ন ওজনের শিশু, হ্রাস দৈর্ঘ্য শিশু জন্ম দেয়।
বহিঃসংযোগ
Nutritional composition of paan
দুর্বাটি মদিনাতুল উলুম কামিল মাদরাসা
দুর্বাটি মদিনাতুল উলুম কামিল মাদরাসা গাজীপুর জেলার কালীগঞ্জ উপজেলা একটি কামিল মাদ্রাসা। মাদ্রাসাটি ১৯৪৮ সালে প্রতিষ্ঠিত হয়েছিলো, এবং মাদ্রাসাটি গাজীপুর জেলার সবচেয়ে বড় আলিয়া মাদ্রাসা। মাদ্রাসার বর্তমান অধ্যক্ষের নাম ড. মো. রুহুল আমিন। বর্তমানে মাদ্রাসাটি ইসলামি আরবি বিশ্ববিদ্যালয় অধিভুক্ত একটি কামিল মাদ্রাসা।
ইতিহাস
১৯৪৮ সালে স্থানীয় শিক্ষাবিদগনের সাথে নিয়ে মাওলানা এম এ সালাম এই মাদ্রাসাটি প্রতিষ্ঠা করেছিলেন। তিনি মাদ্রাসার প্রথম অধ্যক্ষের দায়িত্ব পালন করেছিলেন। ১৯৪৮ সালে মাদ্রাসাটি প্রতিষ্ঠার পরে পরে মাদ্রাসাটি পাকিস্তান সরকার কর্তৃক অনুমোদন লাভ করে। ২০০৬ সালে মাদ্রাসাটি ইসলামী বিশ্ববিদ্যালয়, কুষ্টিয়ার অধিভুক্ত লাভ করে, এবং ফাজিল শ্রেণী সাধারণ ডিগ্রি মান অর্জন করে। এরপর ২০১৬ সালে মাদ্রাসাটি ইসলামি আরবি বিশ্ববিদ্যালয়ের অধিভুক্ত হয় এবং ২১টি মাদ্রাসার সঙ্গে এই মাদ্রাসায়ও অনার্স কোর্স চালু হয়।
শিক্ষা কার্যক্রম
এই মাদ্রাসায় আলিয়া মাদ্রাসার সর্বনিম্ন স্তর ইবতেদায়ী থেকে সর্বোচ্চস্তর কামিল শ্রেণী পর্যন্ত রয়েছে। দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। বিজ্ঞান বিভাগের শিক্ষার্থীদের জন্য বিজ্ঞান পরীক্ষাগার রয়েছে। এছাড়াও ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।
ভিয়া সানাগাস্তা
ভিয়া সানাগাস্তা (Villa Sanagasta) হলো আর্জেন্টিনার উত্তর-পশ্চিমের প্রদেশ লা রিওহার একটি পৌরসভা ও গ্রাম।
সংযুক্ত আরব আমিরাত জাতীয় মহিলা ক্রিকেট দল
সংযুক্ত আরব আমিরাত জাতীয় মহিলা ক্রিকেট দল আন্তর্জাতিক মহিলা ক্রিকেট অঙ্গনে সংযুক্ত আরব আমিরাত (ইউএই)-এর প্রতিনিধিত্ব করে। দলটি আমিরাত ক্রিকেট বোর্ড (ইসিবি) কর্তৃক সংগঠিত, যা ১৯৯০ সাল থেকে আন্তর্জাতিক ক্রিকেট কাউন্সিল (আইসিসি) এর সহযোগী সদস্য হয়েছে।
২০০৭ সালে এসিসি কর্তৃক মালয়েশিয়ায় আয়োজিত মহিলা ক্রিকেট টুর্ণামেন্টে দলটির আন্তর্জাতিক ক্রিকেট অভিষেক হয়। দলটি তাদের নির্ধারিত ৩টি ম্যাচের সবকটিতে বিরাট ব্যবধানে পরাজিত হয়, এবং বাংলাদেশের সাথে তাদের অভিষেক খেলায় মাত্র ৯ রানে অল-আউট হয়ে যায়, এবং মাত্র এক ঘণ্টায় ম্যাচ সম্পন্ন হয়ে যায়। আরব আমিরাতের দলটিকে "মা ও মেয়ে" নিয়ে গঠিত দল মনে করা হত, এবং ক্যাপ্টেন নাতাশা চেরিয়াথ-এর বয়স ছিল মাত্র ১২ বছর। দলের কোচ ছিলেন স্মিথা হরিকৃষ্ণা, যিনি ভারতের হয়ে একদিনের আন্তর্জাতিক খেলেছেন এবং অপর অবসরপ্রাপ্ত ভারতীয় খেলোয়াড় প্রমিলা ভাট দলের প্রাক-টুর্নামেন্ট প্রশিক্ষণ ক্যাম্পের সাথে সংযুক্ত ছিলেন
২০০৯ এশিয়ান ক্রিকেট কাউন্সিল মহিলা টুয়েন্টি২০ চ্যাম্পিয়ানশিপে ওমানকে ৪৯ রানে হারিয়ে তাদের প্রথম আন্তর্জাতিক জয় অর্জন করে। পরে একই টুর্নামেন্টে কুয়েতকে হারিয়ে ছয় দলের গ্রুপে ৪র্থ স্থান দখল করে এবং প্লে-অফে ইরানকে স্বল্প ব্যবধানে পরাজিত করে সার্বিকভাবে ৭ম অবস্থানে (১২টি দলের মধ্যে) টুর্নামেন্ট সমাপ্ত করে। ২০১১ এশিয়ান ক্রিকেট কাউন্সিল মহিলা টুয়েন্টি২০ চ্যাম্পিয়ানশিপে দলের জয়ে হার ছিল খুবই নগন্য, তবুও দুটি জয় নিয়ে ১০ দলের টুর্নামেন্টে নিজেদেরকে ৯ম স্থানে রেখে টুর্নামেন্ট সমাপ্ত করে। থাইল্যান্ডে অনুষ্ঠিত ২০১৩ এসিসি মহিলা চ্যাম্পিয়নশিপে দলটি কোন জয় পায়নি, ফলে ১১ দলের টুর্নামেন্টে নিজেদের ১০ম অবস্থান নিয়ে ফিরে আসে (শুধুমাত্র কুয়েত এর আগে থাকে) অতপর, দলটি তাদের আঞ্চলিক টুর্নামেন্টে ভাল করতে থাকে। কাতার ও ওমানে অনুষ্ঠিত গাল্‌ফ ক্রিকেট কাউন্সিল (জিসিসি) আয়োজিত উভয় সংস্করণেই জয় পায়।
জুন ২০১৬ তে অস্ট্রেলিয়ার মহিলা বিগ বাশ লীগ এর দুই দল সিডনি সিক্সার্স এবং সিডনি থান্ডার প্রশিক্ষণ ক্যাম্পের জন্য আমিরাত ভ্রমণে আসে। তারা দুবাই শেখ জায়েদ ক্রিকেট স্টেডিয়াম-এ একটি টুয়েন্টি২০ প্রীতি ম্যাচ খেলে এবং সেখানে আরব আমিরাত মহিলা জাতীয় দলের খেলোয়াড়েরা (নাতাশা মাইকেল, ছায়া মোঘল) আঘাতপ্রাপ্ত খেলোয়াড়দের বদলী হিসেবে অংশগ্রহণ করেন।
এপ্রিল ২০১৮ তে আইসিসি তার সকল সদস্য দেশের জন্য পূর্ণ মহিলা টুয়েন্টি২০ আন্তর্জাতিক মর্যাদা অনুমোদন করে। ফলে ১ জুলাই ২০১৮ এর পরে সংযুক্ত আরব আমিরাত জাতীয় মহিলা ক্রিকেট দল এর সাথে অন্য যে কোন আন্তর্জাতিক দলের মধ্যকার অনুষ্ঠিত সকল খেলাকেই টুয়েন্টি২০ আন্তর্জাতিক হিসাবে বিবেচিত হবে।
গ্যারি প্যালিস্টার
গ্যারি এন্ড্রু প্যালিস্টার (জন্ম ৩০ জুন ১৯৬৫, র‌্যামসগেট, কেন্ট, ইংল্যান্ড) একজন ইংরেজ পেশাদার ফুটবল খেলোয়াড়, যিনি ম্যানচেস্টার ইউনাইটেড ক্লাবে আশি ও নব্বই দশকে খেলার জন্য বিখ্যাত।
বিলিংহ্যাম টাউন দলের হয়ে তিনি তার ফুটবল জীবন শুরু করেন। ১৯ বছর বয়সে তিনি ডিফেন্ডার হিসেবে মিডলসব্রোতে যোগ দেন। এখানে তিনি ১৫৬টি লিগ ম্যাচ খেলেছেন। তখন থেকেই ম্যানচেস্টার ইউনাইটেড তার প্রতি আগ্রহ দেখায়। অবশেষে ১৯৮৯ সালের ২৯ আগস্ট তৎকালীন ব্রিটিশ রেকর্ড ২.৩ মিলিয়ন পাউন্ড ফির বিনিময়ে তাকে ম্যানচেস্টার ইউনাইটেড তাকে কেনে। এখানে তার উল্লেখযোগ্য অর্জন হচ্ছে উয়েফা কাপ উইনার্স কাপ জেতা, যাতে ইউনাইটেড ২-১ গোলে বার্সেলোনাকে হারায়।
যদিও তার রক্ষণভাগের কৃতিত্বের কারণে ম্যানচেস্টার ইউনাইটেডের ১৯৯২-৯৩ সালের লিগ ট্রফি জেতার পথ সুগম হয়েছে, তিনি এ মৌসুমে ব্ল্যাকবার্ন রোভার্সের বিরুদ্ধে একটি দর্শনীয় গোলও করেছেন।
অবসরগ্রহণের পর তিনি নিয়মিত টিভিতে ফুটবল বিশেষজ্ঞ হিসেবে কাজ করছেন।
পূর্ব বাকলিয়া সিটি কর্পোরেশন উচ্চ বিদ্যালয়
পূর্ব বাকলিয়া সিটি কর্পোরেশন উচ্চ বিদ্যালয় হচ্ছে বাংলাদেশের চট্টগ্রাম জেলার চট্টগ্রাম সিটি কর্পোরেশন এলাকায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ২০০৩ সালে।
প্রতিষ্ঠানের ইতিহাস
শিক্ষার দিক বিবেচনা করে চট্টগ্রাম মহানগরীর ১৮নং ওয়ার্ড, পূর্ব বাকলিয়া এলাকার গণ্যমান্য ব্যক্তিবর্গ এবং সাবেক মৎস্য ও পশুসম্পদ মন্ত্রী জনাব আলহাজ্ব আব্দুল্লাহ-আল-নোমান সহ ১৭/০১/২০০৩ইং সালে অত্র বিদ্যালয়টি মধ্যম বাকলিয়া উচ্চ বিদ্যালয় নামে প্রতিষ্ঠা করেন। যেহেতু বিদ্যালয়টি মধ্যম বাকলিয়া এলাকায় অবস্থিত নয় সেহেতু বিদ্যালয়ের নাম পরিবর্তন করার জন্য গত ০৯/০১/২০০৫ইং এলাকার ৫০(পঞ্চাশ) জন মানুষের স্বাক্ষরিত একটি আবেদনপত্র সভাপতি বরাবরে প্রদান করা হয়। উক্ত আবেদন পত্রটি প্রধানশিক্ষক মহোদয় সভায় উত্থাপন করলে সকল সদস্যের মতামতের ভিত্তিতে বিষয়টি যুক্তিসংগত বলে বিবেচিত হয় এবং বিদ্যালয়ের নাম পরিবর্তনসহ বিদ্যালয়ের যাবতীয় কাগজপত্র পূর্ব বাকলিয়া উচ্চ বিদ্যালয়ের নামে অন্তর্ভুক্ত করার সিদ্ধান্ত গৃহীত হয়। অত্র বিদ্যালয়ের নামে গত ১৭/১২/২০০৫ইং তারিখ জনাব জসিম উদ্দীন গং, জনাব মোঃ মহসিন গং ও জনাব মোহাম্মদ ইসমাইল গং ২০(বিশ) শতক জায়গা রেজিষ্ট্রি দেন। প্রতিষ্ঠালগ্ন থেকে ২০০৯ সালের জুলাই মাস পর্যন্ত এলাকার গন্যমান্য ব্যক্তিবর্গের সহযোগীতায় বিদ্যালয়টি পরিচালিত হয়। তন্মধ্যে এক কালীন চাঁদা দানকারী ব্যক্তিবর্গ হলেন – জনাব আলহাজ্ব মোঃ ছৈয়দ, জনাব আলহাজ্ব আব্দুল্লাহ-আল-নোমান, জনাব আলহাজ্ব মোহাম্মদ ইউসুফ, জনাব আলহাজ্ব আলী আজগর, জনাব আহমেদ ইলিয়াছ, জনাব আলহাজ্ব কামাল উদ্দীন ও জনাব আলহাজ্ব মোহাম্মদ ইউসুফ। গত ০২/০৭/২০০৯ইং তারিখ বিদ্যালয়ের পরিচালনা পর্ষদের সভায় শিক্ষকদের যুগোপযোগী সম্মানী প্রদানে অক্ষমতা ও এম.পি.ও ভুক্তিকরণের দীর্ঘ প্রক্রিয়ার কথা বিবেচনা করে উপস্থিত সদস্যদের সর্বসম্মতিক্রমে উক্ত বিদ্যালয়টি চট্টগ্রাম সিটি কর্পোরেশনের নিকট হস্তান্তর করার সিদ্ধান্ত গ্রহন করা হয়। এ ব্যাপারে সম্মানিত সদস্যবৃন্দ মাননীয় মেয়র মহোদয়ের সাথে সাক্ষাৎ করলে তিনি তাঁর (মেয়র) বরাবরে আবেদন করার পরামর্শ দেন। পরিচালনা পর্ষদের সিদ্ধান্তক্রমে প্রধান শিক্ষক জনাব আকতার হোছাইন গত ৩০/০৮/২০০৯ইং তারিখ মেয়র মহোদয় বরাবরে আবেদন করেন এবং মেয়র মহোদয় ০১/০৯/২০০৯ইং বিদ্যালয়টি অধিগ্রহনের সিদ্ধান্ত গ্রহণ করেন। দাতা সদস্যবৃন্দ চট্টগ্রাম সিটি কর্পোরেশনের বরাবরে ২৯শতক জায়গা দানপত্র মূলে রেজিষ্ট্রি দেন। জমি দাতাগণ যথাক্রমে জনাব আলহাজ্ব এম. জসিম উদ্দীন (কমিশনার) গং, পিতা- মৃত আলহাজ্ব সেকান্দর মিয়া, জনাব আলহাজ্ব মোহাম্মদ মহসিন গং পিতা- মৃত ছাবের আহমেদ, আলহাজ্ব মোহাম্মদ ইসমাইল গং পিতা- মৃত আনোমিয়া সও: । চট্টগ্রাম সিটি কর্পোরেশন অত্র বিদ্যালয়টি গত ০১/১০/২০০৯ ইং তারিখ অধিগ্রহন করেন এবং প্রধান শিক্ষাকর্মকর্তা কর্তৃক স্বাক্ষরিত অধিগ্রহনের চিঠি গত ২৫/০১/২০১০ইং প্রধান শিক্ষক হাতে হাতে গ্রহণ করেন। ২০১০সালের জানুয়ারী মাস হতে বিদ্যালয়ের যাবতীয় কার্যক্রম কর্পোরেশনের নিয়মে পরিচালিত হচ্ছে। উল্লেখ্য বিগত ০১/০১/২০১০ -৩১/১২/২০১৪ইং পর্যন্ত ০৫ পাঁচ) বছরের জন্য নিম্ন-মাধ্যমিক পর্যায়ে ১ম একাডেমিক স্বীকৃতি প্রাপ্ত হয় এবং পরবর্তীতে ০১/০১/২০১৩ হতে ৩১/১২/২০১৫ইং তারিখ পর্যন্ত ৩ (তিন) বছরের জন্য মাধ্যমিক পর্যায়ে মানবিক, বিজ্ঞান ও ব্যবসায় শিক্ষা বিভাগে পাঠদানের অনুমতি প্রাপ্ত হয় এবং গত ২৩/১০/২০১৯ইং সর্বশেষ ঘোষিত এম.পি.ও ভুক্তির তালিকায় অত্র বিদ্যালয়টি নিম্নমাধ্যমিক স্তরের এম.পি.ও ভুক্ত করা হয়। বর্তমানে অত্র বিদ্যালয়ে প্রধান শিক্ষকসহ মোট ১৩ জন শিক্ষক/শিক্ষিকা, ০১জন অফিস সহকারী ও ০৩ জন ৪র্থ শ্রেণীর কর্মচারী নিয়োজিত আছে এবং মোট ৬৪৩ জন ছাত্র অধ্যয়নরত আছে।
শিক্ষা কার্যক্রম
বিদ্যালয়টিতে শুধুমাত্র ছেলেদের অধ্যয়নের সুযোগ থাকে। বর্তমানে এ বিদ্যালয়ে প্রথম থেকে দশম শ্রেণি পর্যন্ত শিক্ষাদান করা হয়। বিদ্যালয়টি একটি শিফটে পরিচালিত হয়।
গ্রন্থাগার
বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
সহশিক্ষা কার্যক্রম
এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।
ব্রুস চেম্বারলেন
ব্রুস অ্যান্টনি চেম্বারলেন (৯ আগস্ট ১৯৩৯ – ১ অক্টোবর ২০০৫) ছিলেন একজন অস্ট্রেলিয়ান রাজনীতিবিদ। তিনি অস্ট্রেলিয়ার ব্রাইটন শহরে জন্মগ্রহণ করেন। তার বাবার নাম পিটার হেনরি চেম্বারলেন। ম্যালভার্নের দে লা সল্লে কলেজে পড়ার পর, তিনি মেলবোর্ন বিশ্ববিদ্যালয়ে অধ্যয়ন করেন, একটি ব্যাচেলর অফ আর্টস এবং একটি ব্যাচেলর অফ আইন লাভ করেন।
৬ ফেব্রুয়ারি ১৯৬৫-এ তিনি পলা সোয়ানকে বিয়ে করেন, যার সাথে তার ৪টি সন্তান ছিল। ১৯৬৫ সালে তিনি সলিসিটর ফার্ম মেলভিল, অর্টন এবং লুইসের সাথে অংশীদার হন, পাশাপাশি হ্যামিলটনের কাছে কৃষি সম্পত্তি অর্জন করেন। তিনি ১৯৬৯ থেকে ১৯৭৩ সাল পর্যন্ত হ্যামিল্টন সিটি কাউন্সিলে দায়িত্ব পালন করেন। ১৯৭৩ সালে তিনি দুন্দাসের লিবারেল সদস্য হিসাবে ভিক্টোরিয়ান আইনসভায় নির্বাচিত হন। ১৯৭৬ সালে তার আসন বাতিল করা হয় এবং তিনি পশ্চিম প্রদেশের জন্য ভিক্টোরিয়ান আইন পরিষদের নির্বাচনে জয়লাভ করেন।
১৯৮২ সালে সংরক্ষণ ও পরিকল্পনা বিষয়ক ছায়ামন্ত্রী নিযুক্ত হন, তিনি ১৯৮৫ সালে ছায়া অ্যাটর্নি-জেনারেল এবং ১৯৮৬ সালে উচ্চ কক্ষে বিরোধী দলের নেতা হন। ১৯৮৮ সালে তিনি স্থানীয় সরকার এবং প্রধান প্রকল্পগুলির পোর্টফোলিওতে স্থানান্তরিত হন, পরে শিল্প, প্রযুক্তি এবং সম্পদ (১৯৮৯-৯০), পরিকল্পনা এবং রাজ্য বৃদ্ধি (১৯৯০-৯১), এবং স্থানীয় সরকার (১৯৯০-৯২)। ১৯৯২ থেকে ২০০২ পর্যন্ত, ভিক্টোরিয়ান পার্লামেন্টের আইন পরিষদের ১৭ তম সভাপতি। ২০০৫ সালের অস্ট্রেলিয়া দিবসে তিনি অর্ডার অফ অস্ট্রেলিয়ার সদস্য নিযুক্ত হন, কিন্তু সেই বছর ০১ অক্টোবর তিনি হ্যামিল্টনে মারা যান।
গঙ্গেশোপাধ্যায়
গঙ্গেশোপাধ্যায় (জন্ম: দ্বাদশ শতকের শেষভাগ বা মতান্তরে ১৩শ-১৪শ শতক) নব্যন্যায়ের প্রবর্তক ছিলেন। তার বংশ পরিচয় নিয়ে দ্বিমত রয়েছে। কারও মতে, তিনি ছিলেন মৈথিলি ব্রাহ্মণ এবং বর্তমান বিহারের দ্বারভাঙ্গা থেকে বারো মাইল দক্ষিণপূর্বে কমলা নদীর তীরে কারিয়ন গ্রামে তার জন্ম। দ্বিতীয় মতে, তিনি ছিলেন সামাজিক মর্যাদায় নিকৃষ্ট শ্রেণির ব্রাহ্মণ এবং কাশ্যপগোত্রীয় ছাদন বংশে তার জন্ম হয়। তার পুত্র বর্ধমানের উল্লেখ অনুসারে তার প্রকৃত নাম গঙ্গেশ্বর।
প্রথম জীবন
প্রথম জীবনে শিক্ষিত না হলেও পরবর্তি সময়ে শ্মশানে কালীর উপাসনা করে মহাপন্ডিত হন। আস্তিক-নাস্তিক উভয় শাস্ত্রে তার গভীর পান্ডিত্য ছিল। তার লিখিত একমাত্র গ্রন্থ তত্ত্বচিন্তামণি তাকে অমরত্ব দান করেছে।
কর্মজীবন ও অবদান
তার তত্বচিন্তামনি বইটি বিশ্বের দার্শনিক সমাজেও সমাদৃত ও আলোচিত। সূক্ষ্মাতিসূক্ষ্ম বিশ্লেষণমূলক অভিনব বিচারপ্রণালী এবং পরিভাষা উদ্ভাবন করে তিনি নতুন যুগের সূচনা করেন। এর প্রভাব অপরিসীম; পরবর্তীকালে অন্যান্য শাস্ত্রের আলোচনায়ও এ পদ্ধতি অনুসৃত হয়।
তত্বচিন্তামনি
গঙ্গেশ মূলত গৌতম ন্যায়সূত্রের প্রমাণকান্ডেরই আলোচনা করেছেন। ন্যায়সূত্র অনুযায়ী প্রমাণ চার প্রকার, এই চারটি প্রমাণের ওপর ভিত্তি করে তিনি চার খণ্ডে তত্ত্বচিন্তামণি (প্রত্যক্ষচিন্তামণি, অনুমানচিন্তামণি, উপমানচিন্তামণি ও শব্দচিন্তামণি) রচনা করেন। সতেরো শতক থেকে উনিশ শতক পর্যন্ত এ তত্ত্বচিন্তামণির ব্যাখ্যা রচনা করে নব্যন্যায়ের পরম্পরাকে যাঁরা ক্রমশ সমৃদ্ধতর করেছেন, তাদের মধ্যে উল্লেখযোগ্য হলেন পুত্র বর্ধমান, পক্ষধর মিশ্র, রঘুনাথ শিরোমণি,  মথুরানাথ তর্কবাগীশ,  বাসুদেব সার্বভৌম,  জগদীশ তর্কালঙ্কার, গদাধর ভট্টাচার্য প্রমুখ। এঁদের মাধ্যমেই নবদ্বীপে ন্যায়দর্শনের প্রভূত চর্চা হয় এবং সর্বভারতে বাংলা এক বিশেষ পরিচিতি লাভ করে।
সম্মোহন
কার্যপদ্ধতি
এটি এক ধরনের চরম প্রস্তাবনা, শিথিলতা এবং তীব্রতার কল্পনা শক্তির দ্বারা একটি অস্বাভাবিক স্বপ্নায়ন মোহগ্রস্তের অবস্থার বৈশিষ্ট্য বর্ণনা করে। যা অনেকটা ঘুমের মত মনে হলে আসলে ঘুম নয়। কারণ বিষয়টি পুরো সময়জুড়ে সজাগ থাকে। অধিকাংশ সময় একে দিবা স্বপ্নের মত মনে হয়। অথবা কোন বই বা মুভিতে নিজেকে হারিয়ে ফেলার মত। হিপনোসিস চলাকালে মস্তিষ্কের সচেতন অংশকে সাময়িকভাবে নিয়ন্ত্রণে নিয়ে ঐ ব্যক্তির বিক্ষিপ্ত চিন্তাগুলোকে কেন্দ্রীভূত করা হয় এবং তাকে রিলাক্স করার দিকে মনোনিবেশ করা হয়। যখন আমাদের মন কোন একটি দিকে নিবিষ্ট হয়, কেন্দ্রীভূত হয় তখনই আমরা শক্তি অনুভব করি।
ইতিহাস
প্রাচীন কাল থেকেই সম্মোহন বিদ্যা প্রচলিত রয়েছে মানব সমাজে। সে কালে এই বিদ্যাকে যাদুবিদ্যা বা অলৌকিক ক্ষমতা বলে মানুষ বিশ্বাস করত। অষ্টাদশ শতকে সম্মোহন বিদ্যার নামকরণ হয় ‘মেসমেরিজম্’। অষ্ট্রিয়ার ভিয়েনা শহরের ড. ফ্রাণ্ডস্ অ্যান্টন মেজমার সম্মোহন বিদ্যার চর্চা শুরু করেন। ফলে এর ব্যাপক প্রচার শুরু হয় এবং ডাক্তারবাবুর নামানুসারে সবাই একে ‘মেসমেরিজম্’ বলতে থাকে।
নামকরণ
১৮৪০ সালে স্কটল্যান্ডের এক ড. জেমস ব্রেড নতুন নামকরণ করেন। গ্রিক শব্দে ঘুমের দেবতার নাম ‘হুপ্নস’ এই শব্দের অর্থ হল ঘুম। সম্মোহিত ব্যক্তি যে হেতু এক প্রকার ঘুমের ঘোরে কাজ করে যায় তাই ড. ব্রেড এই বিদ্যার নাম দিলেন ‘হিপনোটিজম’ এ নামই বর্তমানে প্রচলিত।
ব্যবহার
thumb|সম্মোহন ব্যবহার করে ঘুম
ব্রিটিশ মেডিক্যাল অ্যাসোসিয়েশন কর্তৃক নিযুক্ত একটি কমিটি বিস্তর অনুসন্ধানের পর রায় দেয় হিপনোটিজম একটি বিজ্ঞানসম্মত পদ্ধতি। এরপর যত দিন এগিয়েছে তাবড়-তাবড় চিকিৎসক-বিজ্ঞানীরা এই বিদ্যাটির বিষয়ে অত্যুৎসাহী হয়ে পড়েছেন। সেইসঙ্গে শুরু হয়েছে নিত্যনতুন গবেষণা। অতএব এটা বলার অপেক্ষা রাখেনা যে সম্মোহন বা হিপনোটিজম একটা বৈজ্ঞানিক পদ্ধতি। পৃথিবীতে অনেককিছুই যুক্তিযুক্ত ভাবে ঘটে কিন্তু মানুষের ঘটে সরাসরি সেই যুক্তি খুব সহজেই পৌছেনা বলেই সময় নিয়ে সেটা গবেষণা করে যুক্তি বের করে নয়ত, দৈব কোনকিছু বলে ছুড়ে ফেলে দেয়। জেনে রাখুন, হিপনোটাইজড সবাইকেই করানো সম্ভব। অনেকে মনে করেন, প্রবল ইচ্ছাশক্তিসম্পন্ন মানুষকে হিপনোটাইজ করা যায় না। এটি একটি ভ্রান্ত ধারণা। দেখা গেছে, মোটামুটিভাবে কোনো জনসংখ্যার ৯০ শতাংশকে হিপনোটাইজ করা যায়। বাকিদের ক্রমশ উপযুক্ত প্রশিক্ষনের মাধ্যমে হিপনোথেরাপিতে অভ্যস্ত করে তোলা যায়। হিপনোথেরাপি পদ্ধতি খুব সহজ।অবশ্য হিপনোথেরাপির আসল জোর মোটেই পদ্ধিতে নয়, সাজেশনে। হিপনোথেরাপির উদ্দেশ্য কাউকে হিপনোটাইজ করা নয়, রোগীকে তাঁর সমস্যা থেকে উদ্ধার করা। হিপনোথেরাপি হল “প্রোগ্রামিং অফ সাবকনসাস মাইন্ড”। এটা অনেক দ্রুত পদ্ধতি, যা কিনা সমস্যার মূলে সরাসরি হিট করতে পারে। তবে সাজেশন ঠিকঠাক না-হলে মনের প্রোগ্রামিংয়ে হয়ে যেতে পারে। কারও কারও ক্ষেত্রে একটা-দুটো অতিরিক্ত শব্দ গ্রহণ বা বর্জন সর্বনাশ ডেকে আনতে পারে। অতএব যথেষ্ট অভিজ্ঞ ও প্রশিক্ষিত হিপনোথেরাপিস্ট ছাড়া অন্য কারও কাছে থেরাপি নেওয়া উচিত নয়। বহু রকমের অসুখ-বিসুখ সারানো সম্ভব হিপনোথেরাপির মাধ্যমে। সারানো যায় বললে কম বলা হয়, বলা উচিত এক্কেবারে নির্মূল করা যায়, তাও বিনা ওষুধে।
গ্রানাদা ফুটবল ক্লাব
গ্রানাদা ক্লাব দে ফুটবল (সাধারণত গ্রানাদা সিএফ, অথবা শুধুমাত্র গ্রানাদা নামে পরিচিত) হচ্ছে গ্রানাদা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯৩১ সালের ১৪ই এপ্রিল তারিখে প্রতিষ্ঠিত হয়েছে। গ্রানাদা সিএফ তাদের সকল হোম ম্যাচ গ্রানাদাের নুয়েবো লস কারমেনেসে খেলে থাকে; যার ধারণক্ষমতা হচ্ছে ১৯,৩৩৬। বর্তমানে এই ক্লাবের ম্যানেজারের দায়িত্ব পালন করছেন দিয়েগো মার্তিনেস এবং সভাপতির দায়িত্ব পালন করছেন চীনা ব্যবসায়ী জিয়াং লিঝাং। স্পেনীয় রক্ষণভাগের খেলোয়াড় বিক্তর দাবিদ দিয়াস মিগেল এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, গ্রানাদা সিএফ এপর্যন্ত ৯টি শিরোপা জয়লাভ করেছে; যার মধ্যে ৩টি সেহুন্দা ডিভিশন শিরোপা, ৩টি সেহুন্দা ডিভিশন বি এবং ৩টি তেরসেরা ডিভিশন শিরোপা রয়েছে।
গোড্ডা লোকসভা কেন্দ্র
গোড্ডা লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রটি গোড্ডা জেলার সম্পূর্ণ অংশ এবং দুমকা ও দেওঘর জেলাগুলির কিছু অংশ দ্বারা গঠিত এবং সদর দফতর গোড্ডা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৬৭ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৭ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৫ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৬ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ১৮ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী নিশিকান্ত দুবে।
নির্বাচনের ফলাফল
সাধারণ নির্বাচন, ২০১৯: গোড্ডা
বোম্বে প্রেসিডেন্সি
বোম্বে প্রেসিডেন্সি (বোম্বে প্রদেশ বা বোম্বে ও সিন্ধু বলেও পরিচিত) ছিল ১৮৪৩ থেকে ১৯৩৬ সাল পর্যন্ত ব্রিটিশ ভারতের একটি প্রশাসনিক বিভাগ। এর মূলকেন্দ্র ছিল বোম্বে শহর। প্রেসিডেন্সির সর্বোচ্চ সীমানায় এর মধ্যে বর্তমান ভারতের মহারাষ্ট্র রাজ্যের কোন্কান, নাশিক ও পুনে বিভাগ, গুজরাত রাজ্যের আহমেদাবাদ, আনন্দ, বারুচ, গান্ধীনগর, খেদা, পাঞ্চমহল ও সুরাট জেলা, কর্ণাটক রাজ্যের বাগালকোট, বেলগাম, বিজাপুর, ধারওয়াদ, গাদাগ, হাভেরি, উত্তর কন্নড় জেলা, বর্তমান পাকিস্তানের সিন্ধু প্রদেশ এবং ইয়েমেনের অংশবিশেষ এডেন কলোনি এর অন্তর্ভুক্ত ছিল।
সর্বপ্রথম ১৬১৮ সালে পশ্চিম ভারতে ব্রিটিশ উপনিবেশ স্থাপিত হয়। ইংল্যান্ডের রাজা দ্বিতীয় চার্লসের কাছ থেকে ব্রিটিশ ইস্ট ইন্ডিয়া কোম্পানি বোম্বে শহরটি লাভ করার পর বোম্বে প্রেসিডেন্সি গঠিত হয়। চার্লস তার পর্তুগিজ স্ত্রী ক্যাথেরিনকে ১৬৬৫ সালে বিয়ে করার পর যৌতুক ও রাজকীয় উপঢৌকন হিসেবে এই শহরটি পেয়েছিলেন। পিটের ভারত আইনের মাধ্যমে ভারতের অন্যান্য ব্রিটিশ এলাকার মত বোম্বে প্রেসিডেন্সিকেও ব্রিটিশ আইনসভার নিয়ন্ত্রণে আনা হয়। ইঙ্গ-মারাঠা যুদ্ধের সময় অঞ্চল অধিগ্রহণ করা হয়। এসময় ১৮১৮ সাল পর্যন্ত কয়েকধাপে পেশওয়ার পুরো শাসন এলাকা এবং গায়েকওয়ার রাজবংশের প্রভাবিত অঞ্চল বোম্বে প্রেসিডেন্সির সাথে একীভূত করে নেয়া হয়। ১৮৩৯ সালে এডেন একীভূত করা হয়। ১৮৪৩ সালে হায়দ্রাবাদের যুদ্ধে তাল্পুর রাজবংশের পরাজয়ের পর সিন্ধুকেও একীভূত করা হয়।
১৭শ শতাব্দীতে ব্রিটিশ ইস্ট ইন্ডিয়া কোম্পানির বাণিজ্য কেন্দ্র হিসেবে সুরাটে সর্বপ্রথম বোম্বে প্রেসিডেন্সি স্থাপিত হয়। তবে পরে তা পশ্চিম ও মধ্য ভারতের অধিকাংশ এলাকায় বিস্তৃত হয়ে পড়ে। সেসাথে আরব উপদ্বীপ ও বর্তমান পাকিস্তানের বিভিন্ন অঞ্চলও এর অন্তর্ভুক্ত হয়।
সর্বোচ্চ সীমানায় বোম্বে প্রেসিডেন্সি বর্তমান গুজরাত, কোনকান, দেশ ও কানদেশসহ মহারাষ্ট্রের পশ্চিমের দুইতৃতীয়াংশ, কর্ণাটকের উত্তর পশ্চিমাংশ, পাকিস্তানের সিন্ধু প্রদেশ, ও ইয়েমেনের এডেন ধারণ করত। প্রদেশ ও জেলাসমূহ সরাসরি ব্রিটিশ শাসনের আওতায় ছিল। অন্যদিকে স্থানীয় দেশীয় রাজ্যের অভ্যন্তরীণ প্রশাসন স্থানীয় শাসকের হাতে থাকত। প্রেসিডেন্সি দেশীয় রাজ্যগুলোর প্রতিরক্ষা প্রদান করে এবং ব্রিটিশদের সাথে তাদের রাজনৈতিক সম্পর্ক বজায় থাকে। বাংলা/পূর্ববঙ্গ প্রেসিডেন্সি ও মাদ্রাজ প্রেসিডেন্সির মত বোম্বে প্রেসিডেন্সিও ব্রিটিশ শক্তির তিনটি প্রধান কেন্দ্রের অন্যতম ছিল।
শিধাথা শরীফ
শিধাথা শরীফ মালদ্বীপের লিঙ্গ ও সামাজিক নিরাপত্তা মন্ত্রী। তিনি রাষ্ট্রপতি আবদুল্লাহ ইয়ামিনে রাষ্ট্রপতি থাকাকালীন স্বাস্থ্য মন্ত্রণালয়ের উপমন্ত্রী এবং আধালাথ পার্টির কাউন্সিল সদস্য ছিলেন।
শিধাথা একজন মানবাধিকার আইনজীবী এবং লিঙ্গ, পরিবার এবং সামাজিক নিরাপত্তা মন্ত্রীর পদ থেকে পদত্যাগ করেছেন এই বলে যে সরকার সংস্কার এজেন্ডায় সহায়তা করছে না এবং সহায়তা করছে না।
আহমেদ শামহিদ
ডক্টর আহমেদ শামহিদ ফেব্রুয়ারী ২০১২ থেকে নভেম্বর ২০১২ পর্যন্ত মালদ্বীপের পরিবহন ও যোগাযোগ মন্ত্রী ছিলেন। তিনি জুমহুরি পার্টির (জেপি) একজন সদস্য এবং জেপি নেতা কাসিম ইব্রাহিমের মালিকানাধীন ভিলা শিপিং অ্যান্ড ট্রেডে একজন পরিচালক হিসেবে কাজ করেছেন। তিনি মালদ্বীপ ট্যুরিজম ডেভেলপমেন্ট কর্পোরেশন বোর্ডের (এমটিডিসি) একজন পরিচালকও ছিলেন।
সৌমিতৃষা কুন্ডু
সৌমিতৃষা কুন্ডু (জন্ম: ২৪ ফেব্রুয়ারি ২০০০) একজন ভারতীয় বাংলা টেলিভিশন অভিনেত্রী। তিনি মিঠাই ধারাবাহিকটিতে অভিনয় করার জন্য সুপরিচিত।
কর্মজীবন
সৌমিতৃষা পশ্চিমবঙ্গের বারাসাতে জন্মগ্রহণ করেন। তিনি এ আমার গুরুদক্ষিণা ধারাবাহিকের মাধ্যমে তাঁর কর্মজীবনে পদার্পণ করেন।
মাওয়ারান্নাহর
মাওয়ারান্নাহর, এছাড়াও ট্রান্সঅক্সানিয়া বা ট্রান্সঅক্সিয়ানা নামেও পরিচিত, মধ্য এশিয়ার অংশবিশেষের প্রাচীন নাম। বর্তমান উজবেকিস্তান, তাজিকিস্তান, দক্ষিণ কিরগিজস্তান ও দক্ষিণপশ্চিম কাজাখস্তান জুড়ে এই অঞ্চল বিস্তৃত। ভৌগলিকভাবে এর অবস্থান আমু দরিয়া ও সির দরিয়া নদীদ্বয়ের মধ্যে। রোমানরা একে ট্রান্সঅক্সানিয়া (অক্সাস অববাহিকা) বলত। আরবরা একে বলত মাওয়ারান্নহর (নদীর অববাহিকা)। ইরানিদের কাছে এই অঞ্চল তুরান বলে পরিচিত ছিল। ফারসি মহাকাব্য শাহনামায় তুরান নামটি ব্যবহার হয়েছে।
খোরাসান (দ্ব্যর্থতা নিরসন)
খোরাসান দ্বারা নিম্নোক্ত নিবন্ধগুলো নির্দেশ করা যায়:
অভ্যন্তরীণ দ্বন্দ
অভ্যন্তরীণ দ্বন্দ্ব হলো ব্যক্তি চরিত্রের মনের মধ্যে ঘটে যাওয়া সংগ্রাম। এখানে ব্যক্তি কোনো জিনিসকে প্রত্যক্ষ করে কিন্তু ঐ জিনিসের পুরোপুরি গভীরে পৌঁছাতে পারে না৷ বাহ্যিক দ্বন্দ্বের বিপরীতে, যেখানে একটি চরিত্র নিজের কিছু শক্তিকে আঁকড়ে ধরছে, যেমন যুদ্ধ বা একটি সাইকেল ভেঙে যাওয়া, বা রাস্তার বাধা অতিক্রম করতে না পারা। অভ্যন্তরীণ দ্বন্দ্ব দ্বারা সৃষ্ট দ্বিধা সাধারণত কিছু নৈতিক বা মানসিক প্রশ্নের সৃষ্টি করে। অভ্যন্তরীণ দ্বন্দ্বের সূচকগুলি একটি চরিত্রকে দ্বিধা বা স্ব-উদ্দেশ্যমূলক প্রশ্ন যেমন "আমি কি ভুল করেছি?" দিকে ঠেলে দেয়।   <sup class="noprint Inline-Template" style="white-space:nowrap;">] অভ্যন্তরীণ দ্বন্দ্ব সিদ্ধান্ত গ্রহণে সমস্যা সৃষ্টি করতে পারে।
"অভ্যন্তরীণ দ্বন্দ্ব" শব্দটি গৃহযুদ্ধের মতো একটি জাতির মধ্যে সংগঠিত সামরিক সংঘাতকে বর্ণনা করতেও ব্যাপকভাবে ব্যবহৃত হয়। গৃহযুদ্ধ হলো একটি ঘরোয়া দ্বন্দ্ব যা রাজনৈতিক, অর্থনৈতিক বা ধর্মীয় কারণে হতে পারে।
মন্তব্য
Chopin, K., & Correll, G. (2011)। এক ঘণ্টার গল্প এবং অন্যান্য গল্প। ভালো কালি। হেকার, এল. (1993)। চুরি করা পার্টি এবং নারীদের গল্পের সংকলন। কেমব্রিজ বিশ্ববিদ্যালয়। চাপুন। "সাহিত্যে অভ্যন্তরীণ দ্বন্দ্বের উদাহরণ"। উদাহরণ। আপনার অভিধান। Com, 2021, https://examples.yourdictionary.com/internal-conflict-examples.html । লেসিং, ডি. (2013)। সুড়ঙ্গের মধ্য দিয়ে।
রাজানগর ইউনিয়ন, দিরাই
রাজানগর ইউনিয়ন বাংলাদেশের সিলেট বিভাগের সুনামগঞ্জ জেলার দিরাই উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
আব্দুল সামাদ আব্দুল্লাহ
থাম্ব| আব্দুল সামাদ আব্দুল্লাহ আব্দুল সামাদ আব্দুল্লাহ (মৃত্যু ২৫ আগস্ট ২০১৩) ছিলেন একজন মালদ্বীপের রাজনীতিবিদ এবং পররাষ্ট্র মন্ত্রী। কিডনি অকেজো হয়ে অফিসেই মারা যান ডাঃ আব্দুল সামাদ।
স্পেন জাতীয় ফুটবল দল
স্পেন জাতীয় ফুটবল দল (Selección Española de Fútbol, Spain national football team) হচ্ছে আন্তর্জাতিক ফুটবলে স্পেনের প্রতিনিধিত্বকারী পুরুষদের জাতীয় দল, যার সকল কার্যক্রম স্পেনের ফুটবলের সর্বোচ্চ নিয়ন্ত্রক সংস্থা রয়্যাল স্প্যানিশ ফুটবল ফেডারেশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯২০ সালের ২৮শে আগস্ট তারিখে, স্পেন প্রথমবারের মতো আন্তর্জাতিক খেলায় অংশগ্রহণ করেছে; বেলজিয়ামের ব্রাসেল্‌সে অনুষ্ঠিত উক্ত ম্যাচে স্পেন বেলজিয়ামকে ১–০ গোলের ব্যবধানে পরাজিত করেছিল।
লা রোহা নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় স্পেনের রাজধানী মাদ্রিদে অবস্থিত। বর্তমানে এই দলের ম্যানেজারের দায়িত্ব পালন করছেন লুইস এনরিকে এবং অধিনায়কের দায়িত্ব পালন করছেন রিয়াল মাদ্রিদের রক্ষণভাগের খেলোয়াড় সার্জিও রামোস।
স্পেন ফিফা বিশ্বকাপের ইতিহাসের অন্যতম সফল দল, যারা এপর্যন্ত ১ বার (২০১০) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও স্পেন অন্যতম সফল দল, যেখানে তারা ৩টি (১৯৬৪, ২০০৮, ২০১২) শিরোপা জয়লাভ করেছে। এছাড়াও, গ্রীষ্মকালীন অলিম্পিকে স্পেনের সেরা সাফল্য হচ্ছে ১৯৯২ গ্রীষ্মকালীন অলিম্পিকে স্বর্ণ পদক জয়লাভ করা।
ডেভিড ভিয়া, রাউল গোনসালেস, ইকার ক্যাসিয়াস, জাভি হার্নান্দেজ এবং আন্দ্রেস ইনিয়েস্তার মতো খেলোয়াড়গণ স্পেনের জার্সি গায়ে মাঠ কাঁপিয়েছেন।
বিশ্বকাপ জয়
১৬ই জুন বিশ্বকাপ ফুটবলে স্পেনের বিপক্ষে সুইজারল্যান্ড ১–০ গোলে জয় পায়। এরপর স্পেন গ্রুপ-এইচ থেকে পরের দুই খেলায় জয়ী হয়ে ১৬ দলের পর্বে উত্তীর্ণ হয়। পর্তুগালকে ১–০ গোলে হারিয়ে কোয়ার্টার ফাইনালে প্যারাগুয়েকে ১-০ ব্যবধানে পরাজিত করে। ৭ জুলাইয়ের সেমি-ফাইনালে জার্মানিকে ১–০ গোলে হারিয়ে বিশ্বকাপের ইতিহাসে প্রথমবারের মতো ফাইনাল নিশ্চিত করে। টোটাল ফুটবলের দেশ নেদারল্যান্ডকে ফাইনালে অতিরিক্ত সময়ে আন্দ্রেস ইনিয়েস্তা‎‎'র জয়সূচক গোলে ২০১০ সালের বিশ্বকাপ ফুটবলের নতুন চ্যাম্পিয়ন হয়।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৮ সালের জুলাই মাসে প্রকাশিত র‌্যাঙ্কিংয়ে স্পেন তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ১৯৯৮ সালের মার্চ মাসে প্রকাশিত র‌্যাঙ্কিংয়ে তারা ২৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে স্পেনের সর্বোচ্চ অবস্থান হচ্ছে ১ম (যা তারা সর্বপ্রথম ১৯২০ সালে অর্জন করেছিল) এবং সর্বনিম্ন অবস্থান হচ্ছে ১৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
উলপুর জমিদার বাড়ি
উলপুর জমিদার বাড়ি বাংলাদেশ এর গোপালগঞ্জ জেলার গোপালগঞ্জ সদর উপজেলার উলপুর নামক এলাকায় অবস্থিত এক ঐতিহাসিক জমিদার বাড়ি। দ্বিজাতিতত্ত্বের ভিত্তিতে দেশ বিভাগের পূর্বে এখানে তৎকালীন বিশেষত হিন্দু জমিদারেরা বসবাস করতো। তৎকালীন হিন্দু জমিদার কর্তৃক এখানে ৩৬০ টি জমিদারি ভবন নির্মিত হয়েছিলো বর্তমানে যার অধিকাংশ কিছু কুচক্রী দখলদার কর্তৃক তা ভেংগে ফেলা হয়েছে বা তা বাংলাদেশ সরকারের প্রত্নতাত্ত্বিক বিভাগ থেকে সঠিক ইতিহাস সংরক্ষণ করা হয়নি।
ইতিহাস
প্রায় ২০০ একর জায়গা নিয়ে আনুমানিক ১৯০০ শতকের দিকে জমিদার প্রীতীশচন্দ্র রায় চৌধুরী এই জমিদার বাড়িটি প্রতিষ্ঠা করেন। জানা যায় তিনি ছিলেন একজন রাজকর্মচারী।
অবকাঠামো
২০০ একর জায়গা জুড়ে জমিদার বাড়িটিতে নাটঘর, মেজ, ছোট বাবুর বাড়ি ও শ্মশান ছিল।
বর্তমান অবস্থা
পূর্বে জমিদার বাড়ির অনেক স্থাপনা থাকলেও এখন আর তেমন নাই। বেশিরভাগ স্থাপনাই ধ্বংস হয়ে গেছে। শুধুমাত্র একটি ভবন এখনও বেশ ভালো অবস্থায় রয়েছে। যেটি কিনা এখন উলপুর পিপি হাইস্কুল হিসেবে ব্যবহৃত হচ্ছে।
২৪তম বাচসাস পুরস্কার
২৪তম বাচসাস পুরস্কার হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের চতুর্বিংশতম আয়োজন। ২০০২ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ২৩টি বিভাগে ২৪ জন বিজয়ীকে পুরস্কার প্রদান করা হয়। মাটির ময়না ও ইতিহাস চলচ্চিত্র দুটি সর্বাধিক ৬টি বিভাগে পুরস্কার অর্জন করে।
ব্লুট্রেস
ব্লুট্রেস (BlueTrace) একটি মুক্ত-উৎসের অ্যাপলিকেশন প্রোটোকল, যেটি আধুনিক কন্টাক্ট ট্র্যাচিং প্রযুক্তির ব্যবহার করে কোভিড-১৯ অতিমারির সংক্রমন রোধে সাহায্য করে। প্রাথমিকভাবে সিঙ্গাপুর সরকার তাদের ট্র্যাচটুগেদার অ্যাপলিকেশনের জন্য এ প্রযুক্তিটির উদ্ভাবন করে। তারপর অস্ট্রেলিয়া প্রযুক্তিটি পরিগ্রহণ করে এবং নিউজিল্যান্ড পরিগ্রহণ করার করার কথা ভাবছে। প্রটোকলটির একেবারে মূল নীতিগুলোর একটা হলো ব্যবহারকারীর গোপনীয়তার সুরক্ষা আর স্বাস্থ্য অধিদপ্তরের সাথে একসাথে কাজ করা।
পরিদর্শন
ব্লুট্রেস ডিজাইনের পুরোটা সময় ব্যবহারকারী গোপনীয়তার কথা মাথায় রাখা হয়েছে। আর তা অর্জনের জন্য শুধুমাত্র নিবন্ধনের সময়ই ব্যবহারকারী তথ্য সংগ্রহ করা হয়, আর তা শুধুমাত্র আক্রান্ত হওয়ার সম্ভাবনা আছে এমন ব্যবহারকারীদের সাথে যোগাযোগ করতে ব্যবহার করা হয়। সাথে সাথে ব্যবহারকারীরা চায়লে যোকোনসময়ই এর থেকে বের হয়ে যেতে পারে, যেখানে সমস্ত ব্যক্তিগত তথ্য মুছে যাবে।
ইব্রাহিম রফিক
ইব্রাহিম রফিক ২০০৫ থেকে ২০০৮ সাল মালদ্বীপের আবাসন ও নগর উন্নয়ন মন্ত্রী ছিলেন। ফুভাহমুলাহর বাসিন্দা, রফিক হলেন রেইনবো গ্রুপ, মালদ্বীপের ব্যবস্থাপনা পরিচালক। যার মধ্যে রয়েছে রেইনবো এন্টারপ্রাইজ প্রাইভেট লিমিটেড, রেইনবো কনস্ট্রাকশন প্রাইভেট লিমিটেড এবং রেইনল্যান্ড ডেভেলপারস প্রাইভেট লিমিটেড।
৯ম শতাব্দীতে মুসলিম ইতিহাসের সময়রেখা
৯ম শতাব্দী (৮০১-৯০০ খ্রিষ্টাব্দ / ১৮৪-২৮৮ হিজরি)
এই শতাব্দীর শেষ নাগাদ বিশ্বের মুসলিম জনসংখ্যা সমগ্র জনসংখ্যার ৩% বৃদ্ধি পায়।
ডেনিস আরউইন
ক্লাব ক্যারিয়ার
অনেক বছরের জন্য ম্যানচেস্টার ইউনাইটেডের "মি. ভরসা" ছিলেন আরউইন। লিডস ইউনাইটেডের পক্ষে তার খেলায় যাত্রা শুরু হয়। পরে তিনি ওল্ডহ্যাম দলে যোগ দেন। ১৯৯০ সালে তিনি ৬২৫,০০০ পাউন্ডের বিনিময়ে ম্যানচেস্টার ইউনাইটেডে যোগ দেন। এখানে তিনি ২৯৬টি প্রিমিয়ারশিপ ম্যাচ খেলেন এবং বিভিন্ন মেডেল জেতেন, যেমনঃ সাতটি লিগ শিরোপা, তিনটি এফএ কাপ, একটি লিগ কাপ ও একটি চ্যাম্পিয়নস লিগ জেতেন। তিনি রক্ষণভাগের সাথে সাথে পেনাল্টি ও ফ্রিকিক বিশেষজ্ঞও ছিলেন।
অবসরগ্রহণের পর
২০০৪ সালে অবসরগ্রহণের পর ডেনিস আরউইন ম্যানইউটিভির (MUTV) উপস্থাপক হিসেবে কাজ করছেন।
সম্মাননা
ম্যানচেস্টার ইউনাইটেড
কামারু উসমান
কামারুদ্দিন উসমান (জন্ম ১১ মে, ১৯৮৭) একজন নাইজেরিয় মার্কিন মিশ্র কুস্তিগির যিনি আল্টিমেট ফাইটিং চ্যাম্পিয়নশিপে (ইউএফসি) প্রতিযোগিতা করেন এবং তিনি বর্তমান ইউএফসি ওয়েল্টারওয়েট বিভাগের চ্যাম্পিয়ন। উসমান আলটিমেট ফাইটার ২১ প্রতিযোগিতারও বিজয়ী। ১৪ জুলাই ২০২০ প্রকাশিত ইউএফসি পুরুষদের পাউন্ড-ফর-পাউন্ড র‌্যাঙ্কিংয়ে তিনি # ৫ অবস্থানে আছেন।
পটভূমি
উসমানের জন্ম নাইজেরিয়ার আউচিতে। তাঁর বাবা নাইজেরিয় সেনাবাহিনীর সদস্য ছিলেন এবং তাঁর মা একজন শিক্ষক ছিলেন। তার দুই ভাই কাশেতু ও মোহাম্মদ, প্রথম জন ঔষধ প্রস্তুতি ও ব্যবহার বিজ্ঞানএ ডক্টরেট ডিগ্রি প্রাপ্ত এবং পরের জন মিশ্র কুস্তিগির। তার ৮ বছর বয়সের সময় উসমান এবং তার পরিবার যুক্তরাষ্ট্রে পাড়ি জমায়। তিনি টেক্সাসের আর্লিংটনের বোউই হাইস্কুলে তার দ্বিতীয় বর্ষে কুস্তি শুরু করেন। কুস্তির কোচ উসমানের প্রথম নাম কামারুদিনের উচ্চারণ করতে সমস্যা হওয়ায় তিনি দলে যোগ দেওয়ার সাথে সাথে "মার্টি" ডাকনাম পেয়েছিলেন এবং এটি তার অপেশাদার কুস্তি কেরিয়ারের সময় গেঁথে যায়। হাই স্কুলে ৫৩-৩ রেকর্ড করার পর টেক্সাস স্টেট চ্যাম্পিয়নশিপে তৃতীয় স্থান অর্জন করেন, উসমান কলেজ ত্যাগ করার আগে সিনিয়র জাতীয় টুর্নামেন্টে জন জোন্সের সাথে প্রতিযোগিতা করেন।
কলেজে উসমান এক বছরের জন্য আইওয়াতে উইলিয়াম পেন বিশ্ববিদ্যালয়ে কুস্তি করেন, সেখানে তিনি ২০০৭ সালে এনএআইএ জাতীয় টুর্নামেন্টে খেলার যোগ্যতা অর্জন করেন, তবে তুষার ঝড়ের কারণে টুর্নামেন্টে অংশ নিতে পারেননি; তাঁর দলের অর্ধেক এবং তার প্রধান কোচ অবশ্য তাকে ছাড়াই টুর্নামেন্টের প্রথম দিকে যাত্রা করেছিলেন, যা উসমানকে হতাশ করে এবং এ ঘটনা তাকে উইলিয়াম পেন ছাড়তে তাকে প্রভাবিত করেছিল। পরে তিনি কেয়ার্নিতে নেব্রাস্কা বিশ্ববিদ্যালয়ে (ইউএনকে) স্থানান্তরিত হন, যেটি এর আগে ইউএনকে-এর কুস্তিগির টেরভেল ডালাগনেভের পরামর্শে তাকে নিয়োগের চেষ্টা করেছিল এবং পরবর্তী সময়ে ২০০৮ সালে লোপার্সকে তাদের প্রথম দলীয় খেতাব জিততে সহায়তা করেন। উসমান ইউএনকে এর হয়ে অংশ নিয়ে পরপর তিন বছর এনসিএএ দ্বিতীয় বিভাগ অল-আমেরিকান সম্মান অর্জন করেন এবং তিনি দুইবার জাতীয় চূড়ান্ত প্রতিযোগী ছিলেন। তিনি ২০১০ সালে ১৭৪ পাউন্ডে এনসিএএ দ্বিতীয় বিভাগে জাতীয় চ্যাম্পিয়ন হন, ৪৪-১ রেকর্ড দিয়ে নিজের মৌসুম শেষ করেন। এছাড়াও উসমান ২০১০ সালে ফ্রিস্টাইল কুস্তিতে বিশ্ববিদ্যালয়ের বিশ্ব দলের সদস্য ছিলেন। প্রাক্তন জাতীয় ফুটবল লিগের (এনএফএল) তারকা ক্রিস্টিয়ান ওকোয়, যিনি "দ্য নাইজেরিয়ান নাইটমায়ার" (নাইজেরিয় দুঃস্বপ্ন) ডাক নামটি ট্রেডমার্ক করেছেন, উসমানকে এটি ব্যবহারের অনুমতি দিয়ে সৌভাগ্যবান করেন।
পেশাদার কুস্তি কর্মজীবন
উসমান ২০১২ সালের নভেম্বর মাসে পেশাদার এমএমএ-তে আত্মপ্রকাশ করেন। তিনি ২০১১ সালের গোড়ার দিকে দ্য আলটিমেট ফাইটারে চেষ্টা করার আগে বেশ কয়েকটি আঞ্চলিক প্রতিযোগিতায় অংশগ্রহণ করে ৫-১ রেকর্ড করেছিলেন।
দ্য আলটিমেট ফাইটার
২০১৫ সালের ফেব্রুয়ারিতে ঘোষণা করা হয় যে উসমান দ্য আলটিমেট ফাইটার ২১-তে নির্বাচিত ফাইটারদের মধ্যে একজন।
শোতে তার প্রথম লড়াইয়ে উসমান মাইকেল গ্রাভসের মুখোমুখি হন। তিনি সংখ্যাগরিষ্ঠ সিদ্ধান্তের মাধ্যমে লড়ায়টিতে জয়ী হন।
সেমিফাইনালে উসমান প্রাক্তন ডাব্লুএসওএফ ওয়েলটারওয়েট চ্যাম্পিয়ন স্টিভ কার্লের মুখোমুখি হন। তিনি লড়াইয়ে সর্বসম্মত সিদ্ধান্তে জয়ী হয়ে ফাইনালে উঠেন।
উসমান ১২ জুলাই, ২০১৫ দ্য আলটিমেট ফাইটার ২১ এর ফাইনালে হায়দার হাসানের মুখোমুখি হন। তিনি দ্বিতীয় রাউন্ডে প্রতিপক্ষের আত্মসমর্পণের মাধ্যমে জয়ী হন, এভাবে ইউএফসির সাথে ছয় অংকের চুক্তি জিতেছিলেন। তাকে পারফরম্যান্স অব দ্য নাইট বোনাসও দেওয়া হয়।
২০১৬
উসমানের আশা ছিল ১৪ মে ২০১৬ তারিখে ইউএফসি ১৯৮ -এ সার্জিও মোরেসের মুখোমুখি হবেন। তবে অজ্ঞাত কারণে উসমানের পরিবর্তি প্রচারমূলক নবাগত লুয়ান চাগাসকে নেওয়া হয়।
এরপর ২৩ জুলাই, ২০১৬ তারিখে উসমান ফক্স ২০-এর ইউএফসি-তে আলেকজান্ডার ইয়াকোলেভের মুখোমুখি হন। সর্বসম্মত সিদ্ধান্তে তিনি একতরফা লড়াইয়ে জয়ি হন।
১৯ নভেম্বর ২০১৬ তারিখে উসমান ইউএফসি ফাইট নাইট ১০০-এ ওয়ার্লি আলভেসের মুখোমুখি হন। সর্বসম্মত সিদ্ধান্তে তিনি লড়াইয়ে জয়ি হন।
২০১৭
৮ এপ্রিল ২০১৭ তারিখে উসমান ইউএফসি ২১০ এ  সিয়ান স্ট্রিকল্যাণ্ডের মুখোমুখি হন। সর্বসম্মত সিদ্ধান্তে তিনি লড়াইয়ে জয়ি হন।
২০১৮
১৯ মে ২০১৮-তে ইউএফসি ফাইট নাইট ১২৯ এ উসমানের সান্টিয়াগো পঞ্জিনিবিওর মুখোমুখি হওয়ার কথা ছিল। তবে ২১ শে এপ্রিল পঞ্জিনিবিওকে চোটের কারণে বাদ দেওয়া হয় এবং তার পরিবর্তে ডেমিয়ান মাইয়াকে নেওয়া হয়। সর্বসম্মত সিদ্ধান্তে উসমান লড়াইয়ে বিজয়ী হন।
৩০ নভেম্বর ২০১৮ উসমান দ্য আলটিমেট ফাইটার ২৮ এর ফাইনালে রাফায়েল ডস অঞ্জোসের মুখোমুখি হন। সর্বসম্মত সিদ্ধান্তে তিনি লড়াইয়ে জয়ি হন। এই জয়ের ফলে তিনি পারফরম্যান্স অফ দি নাইট অ্যাওয়ার্ড অর্জন করেন।
২০১৯
ইউএফসি-তে নয়-লড়াইয়ে জয়ের ধারাবাহিকতায় উসমান এরপর ইউএফসি ২৩৫-এর সহ-মূল লড়াইয়ে ২ মার্চ ২০১৯ তারিখে ইউএফসি ওয়েল্টারওয়েট চ্যাম্পিয়ন টায়রন উডলির মুখোমুখি হন। সর্বসম্মত সিদ্ধান্তের মাধ্যমে লড়াইটি জিতে নিয়ে তিনি নতুন ইউএফসি ওয়েল্টারওয়েট চ্যাম্পিয়ন হওয়ার গৌরব অর্জন করেন।
উসমান ১৪ ডিসেম্বর ২০১৯ এ ইউএফসি ২৪৫ এ কলবি কোভিংটনের মুখোমুখি হন তার প্রথম শিরোনাম রক্ষা করেন। পঞ্চম রাউন্ডের টেকনিক্যাল নকআউট এর মাধ্যমে তিনি বিজয়ী হন। এই লড়াইয়ে জেতায় তিনি ফাইট অব দ্য নাইট অ্যাওয়ার্ড অর্জন করেন।
২০২০
২০২০ সালের ১২ জুলাই এ উসমানের দ্বিতীয়বারের মতো ইউএফসি ২৫১ তে গিলবার্ট বার্নসের বিপক্ষে তার শিরোপা রক্ষার লড়াইয়ে নামার কথা ছিল। উভয়েই একই শিবিরের অর্থাৎ সানফোর্ড এমএমএ দলের - উসমান লড়াইয়ে নামার জন্য ট্র্যাভর উইটম্যানকে প্রশিক্ষক হিসেবে বেছে নিয়েছিলেন। ২০২০ সালের ৩ জুলাই প্রকাশ হয় যে বার্নস কোভিড-১৯ এর পরিক্ষায় পজিটিভ প্রমাণীত হন এবং পরবর্তীতে তাকে সরিয়ে দেওয়া হয়। ২০২০ সালের ৫ জুলাই  খবরে বলা হয় যে জর্জ মাসভিদালকে সংক্ষিপ্ত বিজ্ঞপ্তিতে বার্নসের পরিবর্তে সুযোগ পান। সর্বসম্মত সিদ্ধান্তের মাধ্যমে উসমান লড়াইয়ে বিজয়ী হন।
ব্যক্তিগত জীবন
কামারু এবং তাঁর স্ত্রীর সমিরাহ নামে একটি মেয়ে আছে (জন্ম ২০১৪)।
এনসিএএ রেকর্ড
! colspan="8"| এনসিএএ দ্বিতীয় বিভাগ চ্যাম্পিয়নশিপ ম্যাচ ! ফলাফল ! রেকর্ড ! প্রতিদ্বন্দ্বী ! স্কোর ! তারিখ ! ইভেন্ট ! style=background:white colspan=6 |২০১০ এনসিএএ (দ্বিতীয় বিভাগ) চ্যাম্পিয়নশিপ ১৭৪ পাউন্ড ওজন শ্রেণিতে ! style=background:white colspan=6 |২০০৯ এনসিএএ (২য় বিভাগ) চ্যাম্পিয়নশিপ ১৭৪ পাউন্ড ওজন শ্রেণিতে ! style=background:white colspan=6 |২০০৮ এনসিএএ (২য় বিভাগ) চ্যাম্পিয়নশিপ ১৭৪ পাউন্ড ওজন শ্রেণিতে
মুর্তাবাক
মোতাব্বাক ( مطبق) বা মুর্তা‌বাক হল একটি পুর ভরা প্যানকেক বা প্যানে ভাজা রুটি যা সাধারণত আরব উপদ্বীপ এবং দক্ষিণ-পূর্ব এশিয়ায় পাওয়া যায়। বিশেষ করে সৌদি আরব, ইয়েমেন, ইন্দোনেশিয়া, মালয়েশিয়া, সিঙ্গাপুর, ব্রুনাই, থাইল্যান্ড এবং বাংলাদেশে (এদেশে এই খাবারের একটি ভিন্ন প্রকরন মুঘলাই পরাঠা নামে খ্যাত) এই খাবারটি বেশ জনপ্রিয়। অঞ্চলভেদে এই খাবারের নাম এবং খাদ্যে ব্যবহৃত উপাদানগুলির উল্লেখযোগ্য পরিবর্তন দেখা যায়। আরবীতে মুতাব্বাক কথার অর্থ ভাঁজ করা। এটি ইয়েমেন, ইন্দোনেশিয়া, মালয়েশিয়া, থাইল্যান্ড এবং সিঙ্গাপুরের একটি জনপ্রিয় খাবার।
মুর্তাবাকের বিবিধ প্রকারের মধ্যে একটি হল নিরামিষ মুর্তাবাক। মুরগির মাংসের পুর ভরা মুর্তাবাকও বেশ জনপ্রিয় একটি খাবার। সিঙ্গাপুরের অনেক ইয়েমেনি এবং ভারতীয় মুসলিম রেস্তোরাঁয় এই খাবারটি পাওয়া যায়।
মালয়েশিয়ায় মুর্তাবাক মূলত ভারতীয় মুসলিম রেস্তোরাঁ এবং অস্থায়ী খাবার দোকানে বিক্রি করা হয়। এর ভেতরে সাধারণত রসুন, ডিম এবং পেঁয়াজের সাথে কিমা করা মাংস (গরুর মাংস বা মুরগি, কখনও কখনও ছাগলের মাংস, মাটন ইত্যাদি খাদ্য উপাদানের মিশ্রন দিয়ে ভরাট করা থাকে এবং তরকারি বা গ্রেভি, কাটা শসা ও সিরাপ সহযোগে খাওয়া হয়। পেঁয়াজ দিয়ে তৈরি আচার বা টমেটো সসের সাথেও এই পদটি খাওয়া হয়। এই পদটি প্রায় সারা দেশে জনপ্রিয়। অঞ্চলভেদে মুর্তাবাকে ব্যবহৃত খাদ্য উপাদান এবং রান্নার শৈলীর বৈচিত্র্য দেখা যায়। মালয় মুসলিম বিক্রেতাদের মধ্যেও এই খাবার বেশ জনপ্রিয়। ইয়েমেনে মুর্তাবাক সাধারণত ছাগলের মাংস বা মাটন ভরাট করা থাকে।
ইন্দোনেশিয়ায়, মার্তাবাক একটি বিখ্যাত রাস্তার খাবার যার দুটি প্রকার বর্তমান। সেগুলি হল মার্তাবাক মানিস এবং মার্তাবাক তেলুর। মার্তাবাক মানিস বা তেরং বুলান মূলত একটি ঘন এবং মিষ্টি প্যানকেক যার উপরে সাধারণত চকোলেট, পনির, চিনাবাদাম, কনডেন্সড মিল্ক, তিলের বীজ এবং মার্জারিন থেকে শুরু করে বিভিন্ন উপাদানের টপিং (খাবার পরিবেশনের সময় খাবারকে সজ্জিত করার জন্য তার উপর বিভিন্ন সুস্বাদু ও রঙিন খাদ্য উপাদানের পরত দেওয়া হয়) দেওয়া হয়। আজ আন্তর্জাতিক বিভিন্ন দেশে প্রস্তুত মার্তাবাকে টপিং দেওয়ার জন্য বিবিধ উপাদান ব্যবহার হচ্ছে যেমন স্কিপি পিনাট বাটার স্প্রেড, ওভোমালটাইন, টোবলেরন, লোটাস বিসকফ এবং ডুরিয়ান স্প্রেড। মার্তাবাক মানিস নামে সম্প্রতি একটি পাতলা এবং খাস্তা প্রকরণ বাজারে চালু হয়েছে, যা মার্তাবাক টিপিস কেরিং (টিপকার) নামেও পরিচিত। মুর্তাবাক তেলু হল সুস্বাদু এবং খাস্তা প্যানকেক যা ডিম, মুরগি বা গরুর মাংস এবং স্ক্যালিয়ন(পেঁয়াজকলি) দিয়ে রান্না করা হয়।
কাক রুটি
কাক রুটি ( ফার্সি : کاک ) হল ইরানের শিরাজ ও কেরমানশাহ প্রদেশের একটি স্থানীয় খাবার।
প্রস্তুতি
কাক রুটি প্রস্তুতির জন্য প্রয়োজনীয় উপাদানগুলি হল ময়দা, শুকনো খামির, চিনি, লবণ, দুধ, জল এবং অন্যান্য আনুসংগিক কিছু খাদ্য উপাদান। প্রথমে সাধারণভাবে ময়দা মেখে একটি মন্ড প্রস্তুত করা হয় এবং সেটিকে চ্যাপ্টা করে চেপে উপযুক্ত স্থানে রাখা হয়। একটি পাথরকে আগে থেকে গরম করে রাখা হয়। সেই গরম পাথরের উপর ময়দার রুটি বেলা হয়। কখনও কখনও এই রুটিতে পরিপূরক উপাদান হিসাবে তিল বীজ যোগ করা হয়। এরপর পাথর সহ কাক রুটিটিকে একটি মাটির নির্মিত চুলার মধ্যে ঢোকানো হয় এবং রুটিটি পুরোপুরি রান্না না হওয়া পর্যন্ত তাকে সেই চুলার মধ্যে রাখা হয়। এই মাটির নির্মিত বিশেষ চুলাটিকে তন্নুর চুলা বলা হয়। মাখার সময় ময়দার ডেলাটি পাতলা এবং আলগা হয় কিন্তু চুলাতে গরম করার পর এটি প্রসারিত হয় এবং পরে শক্ত হয়। কাক রুটি একটি জনপ্রিয় মাংসের পদ সাজ্জির সাথে পরিবেশন করা হয়।
উৎসব
গ্রীষ্ম ঋতুতে, খাবাজ মাহরাজান মাগিজ নামে একটি জনপ্রিয় উৎসব মহোর শহরে অনুষ্ঠিত হয়। উৎসবটি সমগ্র পাকিস্তান জুড়ে সেরা রুটি ও পাউরুটি প্রস্তুতকারকদের প্রচার করার উদ্দেশ্যে অনুষ্ঠিত হয়। এই উৎসবের সময় খুব বড় জনসমাগম হয়। প্রত্যেক বছর এই উৎসবে একটি কাক রুটি তৈরির প্রতিযোগিতা আয়োজন করার প্রথা রয়েছে। এই প্রতিযোগিতায় সমস্ত রুটি প্রস্তুতকারক তাদের প্রস্তুত কাক রুটি বিচারকদের কাছে জমা দেয়। এই প্রতিযোগিতার বিজয়ীদের প্রাপ্ত স্থান আনুসারে স্বর্ণ, রৌপ্য এবং ব্রোঞ্জ পদক দেওয়া হয়।
আরবের কিছু দেশে কাক শব্দের মাধ্যমে একটি পাতলা সুস্বাদু গোলাকার পেস্ট্রিকে বোঝায় যার আকৃতি ব্যাগেল নামক স্থানীয় রুটির মতো হয়। এগুলির গায়ে প্রায়শই সাদা তিলের বীজ দিয়ে আবৃত থাকে।
আবরার আহমেদ (পাকিস্তানি ক্রিকেটার)
আবরার আহমেদ (জন্ম: ১৬ অক্টোবর, ১৯৯৮) হলেন একজন পাকিস্তানি ক্রিকেটার ও লেগ স্পিন বোলার। আববারকে ২০২২ সালের ডিসেম্বর মাসে ইংল্যান্ড দলের পাকিস্তান সফরের সময় তাকে পাকিস্তান দলে ডাকা হয়। ৯ ডিসেম্বর মুলতানে সিরিজের দ্বিতীয় ম্যাচে ইংল্যান্ডের বিপক্ষে টেস্টে তার অভিষেক ঘটে এবং অভিষেক খেলাতেই তিনি ১১ উইকেট শিকার করে বিশ্ব রেকর্ড করেন। সেই টেস্টের প্রথম ইনিংসে ১১৪ রানে ৭ উইকেট এবং দ্বিতীয় ইনিংসে ৪ উইকেট শিকার করে এক ম্যাচে মোট ১১ উইকেট নেন।   ব্যক্তি জীবনে আবরার একজন কুরআনের হাফেজ এবং তিনি কুরআনের ত্রিশ পারা মুখস্থ করেছেন।
ব্যক্তিগত জীবন
আবরার করাচিতে জন্মগ্রহণ করেন এবং তিনি আট ভাইবোনের মধ্যে সবচেয়ে ছোট (পাঁচ ভাই ও তিন বোন)। তার ভাই শাহজাদ খান এর আগে ন্যাশনাল ব্যাঙ্কের হয়ে ফাস্ট বোলার হিসেবে খেলেন। আবরার একজন কুরআনের হাফিজ এবং তিনি পুরো কোরান মুখস্থ করেছেন। তিনি জাতিগত একজন পশতুন। তার পরিবার খাইবার পাখতুনখোয়ার মনসেহরার উপকণ্ঠে অবস্থিত একটি ছোট গ্রাম শিনকিয়ারি থেকে করাচিতে চলে আসে। আবরার সেখানেই বেড়ে ওঠেন এবং ক্রিকেট শেখেন।
ঘরোয়া ক্যারিয়ার
২০১৭ সালে রশিদ লতিফ একাডেমির দল করাচি কিংসের হয়ে ২০১৭ পাকিস্তান সুপার লিগে ১০ ই ফেব্রুয়ারি তার টি-টোয়েন্টি অভিষেক হয়। ২০২০ সালের ২০ নভেম্বর মাসে তিনি সিন্ধুর হয়ে ২০২০-১১ কায়েদ-ই-আজম ট্রফিতে প্রথম-শ্রেণীর ক্রিকেটে তার অভিষেক ঘটান। ২০২১ সালের অক্টোবরে শ্রীলঙ্কা সফরের জন্য তাকে পাকিস্তান শাহিনস স্কোয়াডে রাখা হয়েছিল। ২০২১ তিনি ১১ নভেম্বর তিনি শ্রীলঙ্কা এ ক্রিকেট দলের বিপক্ষে পাকিস্তান শাহিনদের হয়ে লিস্ট এ ক্রিকেটে অভিষেক করেন।
আন্তর্জাতিক ক্যারিয়ার
২০২২ সালের ডিসেম্বরে ইংল্যান্ডের বিপক্ষে সিরিজের ২য় টেস্টে পাকিস্তানের হয়ে তার টেস্টে অভিষেক হয়। তিনি প্রথম পাকিস্তানি বোলার হিসেবে রেকর্ডভুক্ত হন, যিনি টেস্ট অভিষেকের প্রথম সেশনেই ৫ উইকেট শিকার করেন এবং প্রথম ইনিংসে ১১৪ রানে ৭ এবং দ্বিতীয়টিতে ১২০ রানে ৪ উইকেট নেন। এছাড়া তিনি ত্রয়োদশ পাকিস্তানি বোলার হিসেবে টেস্ট অভিষেকে পাঁচ উইকেট শিকার করেন।
দ্য ব্রিজ অন দ্য রিভার কাওয়াই
দ্য ব্রিজ অন দ্য রিভার কাওয়াই (The Bridge on the River Kwai) হল ডেভিড লিনের পরিচালিত ১৯৫৭ সালের একটি ব্রিটিশ-মার্কিন দ্বিতীয় বিশ্বযুদ্ধের চলচ্চিত্র যা ১৯৫২ সালে পিয়ের বুলের রচিত ফরাসি উপন্যাসের উপর ভিত্তি করে করা হয়েছে। চলচ্চিত্রটি একটি কথাসাহিত্যের কাজ, কিন্তু তার ঐতিহাসিক স্থাপনার জন্য ১৯৪২-৪৩ সালে বার্মা রেলওয়ে নির্মাণ অনুকরণ করা।
কাহিনী সংক্ষেপ
২য় বিশ্বযুদ্ধের সময় জাপান আধ্যুষিত (বর্তমান থাইল্যান্ড) কোন এক প্রিজন ক্যাম্পে যুদ্ধবন্দি ব্রিটিশ সৈন্যদের দিয়ে কাওয়াই নদীর উপর দিয়ে ব্রিজ নির্মাণের ভার দেওয়া হয় জাপানি কর্ণেল সাইটোর উপর। অবস্থার বিবেচনায় এই ব্রিজ তখন জাপানিদের কাছে গুরুত্বপূর্ণ। সময় সঙ্কট এবং ইগোর কারণে কর্ণেল সাইটোর নির্দেশ অফিসার, সাধারণ সৈন্য সবাইকে একসাথে কাজ করতে হবে। যুদ্ধবন্দি ব্রিটিশ সেনাদের দলপতি কর্ণেল নিকেলসন এতে আপত্তি জানান। তার এক কথা জেনেভা কনভেনশন অনুসারে কোন প্রিজনার অফিসার শারীরিক শ্রম দিতে বাধ্য নয়। যখন অন্যান্য সৈন্যদের ব্রিজ নির্মাণের কাজে পাঠানো হয়, তখন তিনি অফিসারদের কাজে যোগ না দেওয়ার নির্দেশ দেন। এতে ক্ষিপ্ত হয়ে কর্ণেল সাইটো তাকে "ওভেনে" লকড করে রাখেন, কোন রকম খাদ্য এবং পানি ছাড়া। ওভেন এক ধরনের টিনের ছোট বক্স বিশেষ। অন্যান্য অফিসারদের ডিটেনশনের ব্যবস্থা করেন।
দায়িত্ব ও রুলের প্রশ্নে আপসহীন কর্ণেল নিকেলসন কাওয়াই নদীর উপর স্থায়ী, পূর্ণাঙ্গ ব্রিজ তৈরির কাজ শুরু করেন।
এদিকে প্রিজন ক্যাম্প থেকে এক মার্কিন নেভি কমান্ডার শোয়ারজ পালাতে সক্ষম হন। আহত হলেও তিনি উদ্ধার হন। ভাল চিকিৎসা ও অন্যান্য সুজোগ সুবিধার জন্য মাউন্ট লাভালিয়া হসপিতালে সে নিজের পরিচয় গোপন করে এক মৃত ব্রিটিশ অফিসারের পোশাক পরে আসে। ব্রিটিশ ক্যাম্প (The Allies of WWII) কাওয়াই নদীর উপর ব্রিজ তৈরির খবর জানতে পেরে, তা ধ্বংসের জন্য মিশনে নামে। মিশনের দায়িত্ব পাওয়া মেজর ভার্ডেন, শোয়ারজের আসল পরিচয় জানতে পেরে তাকে তার সাথে মিশনে যেতে বাধ্য করেন।
ইব্রাহিম বালিয়াভি
মুহাম্মদ ইব্রাহিম বালিয়াভি (১৮৮৬ – ২৭ ডিসেম্বর ১৯৬৭) ছিলেন একজন ভারতীয় দেওবন্দি ইসলামি পণ্ডিত এবং যুক্তিবিদ্যা ও দর্শনের শিক্ষক। যিনি প্রায় ৬০ বছর হাদিসের শিক্ষকতা করেছিলেন। তিনি মাহমুদ হাসান দেওবন্দির ছাত্র ছিলেন। হুসাইন আহমদ মাদানির মৃত্যুর পর তিনি দারুল উলুম দেওবন্দের অধ্যক্ষ নিযুক্ত হন। তার শিষ্যের সংখ্যা সহস্রাধিক।
জীবনী
ইব্রাহিম বালিয়াভি ১৮৮৬ সালে উত্তরপ্রদেশের বালিয়া শহরে জন্মগ্রহণ করেন। তার পরিবার পাঞ্জাবের ঝং জেলা থেকে জৌনপুরে এসেছিল এবং কিছুকাল পরে বালিয়াতে বসতি স্থাপন করেছিল। জৌনপুরে তিনি হাকিম জামিলুদ্দিনের কাছ থেকে ফার্সি ও আরবি ভাষার প্রাথমিক জ্ঞান অর্জন করেন এবং ফারুক আহমেদ চিরিয়াকোটি এবং হেদায়েতুল্লাহ খানের কাছে যুক্তিবিদ্যা অধ্যয়ন করেন। রশিদ আহমদ গাঙ্গুহির শিষ্য আব্দুল গাফফারের কাছে তিনি ধর্মতত্ত্ব অধ্যয়ন করেন। ১৯০৭ সালে তিনি দারুল উলুম দেওবন্দে ভর্তি হন এবং ১৯০৯ সালে দাওরায়ে হাদিস সমাপ্ত করেন।
১৯০৯ থেকে ১৯৬৭ পর্যন্ত তিনি ভারতীয় উপমহাদেশের বিভিন্ন প্রতিষ্ঠানে শিক্ষকতা করেন। এর মধ্যে রয়েছে: মাদ্রাসায়ে আলিয়া ফতেহপুর, দারুল উলুম দেওবন্দ, দারুল উলুম মৌ, মাদ্রাসায়ে ইমদাদিয়া বিহার, জামিয়া ইসলামিয়া তালিমুদ্দিন ডাভেল এবং দারুল উলুম হাটহাজারী। তবে তার অধ্যাপনার বেশিরভাগ সময়ই দারুল উলুম দেওবন্দে অতিবাহিত হয়। হুসাইন আহমদ মাদানির মৃত্যুর পর তিনি দারুল উলুম দেওবন্দের অধ্যক্ষ নিযুক্ত হন। তার শিষ্যের সংখ্যা সহস্রাধিক।
১৯৬৭ সালের ২৭ ডিসেম্বর তিনি মৃত্যুবরণ করেন। তাকে মাজারে কাসেমিতে দাফন করা হয়।
প্রকাশনা
তার রচনার মধ্যে রয়েছে: উর্দুতে রিসালায়ে মুসাফাহা এবং রিসালায়ে তারাবীহ এবং ফার্সিতে যুক্তি ও দর্শনের উপর আনোয়ারুল হিকমত। আরবিতে সাল্লামুল উলুমের ব্যাখ্যাগ্রন্থ জিয়ায়ুন নুজুম। তিনি মেবাজী ও খেয়ালির উপরও ব্যাখ্যাগ্রন্থ লিখেছিলেন কিন্তু সেগুলো হারিয়ে গেছে। তিনি সুনান আত-তিরমিজীর একটি ব্যাখ্যাগ্রন্থ রচনায় হাত দিয়েছিলেন কিন্তু সেটা সম্পূর্ণ করতে পারেননি।